ભરૂચની ઝાડેશ્વર ચોકડીએ નીલકંઠેશ્વર મહાદેવ મંદિર તરફથી આવતા વાહનો વડોદરાથી આવતી લેનમાં તથા સરકીટ હાઉસ તરફ જતાં વાહનો સુરતથી આવતી લેનમાં રોંગ સાઇડ આવતાં હોવાની મોટો અકસ્માત થવાની ભિતિ સેવાઇ રહી છે. ઝાડેશ્વર ચોકડીએ ટ્રાફિક સમસ્યાના નિરાકરણ માટે ફલાયઓવર બનાવાયો છે પરંતુ ટ્રાફિકજામની સમસ્યા યથાવત રહી છે. સરદાર અને કેબલબ્રિજ પાસે હાઇવે ક્રોસ કરવાનું આયોજન ન હોવાથી આ પરિસ્થિતિનું નિર્માણ થયું છે.